
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ· Φύλλου 36 

14 Μαρτίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


34. Μετονομασία Ενορίας του Ιερού Ναού Αγίου 
Γεωργίου της Ιερός Μητροπόλεως Άρτης του συ¬ 
νοικισμού Αγίων Αναργύρων σε Ενορία του Ιερού 
Ναού Αγίου Θεράποντος της Ιερός Μητροπόλεως 
Άρτης του ιδίου συνοικισμού του Δήμου Αρταίων.. 1 

35. Ίδρυση Ενορίας του Ιερού Ναού Αγίου Παντελεή- 

μονος της Ιερός Μητροπόλεως Φιλίππων, Νεαπό- 
λεως και Θάσου στην περιοχή Εργατικών Κατοι- 
κιώντου Δήμου Χρυσούπολης Καβάλας. 2 

36. Οργάνωση και λειτουργία Υπηρεσίας Εναέριων 

Μέσων της Ελληνικής Αστυνομίας. 3 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 34 (ΐ) 

Μετονομασία Ενορίας του Ιερού Ναού Αγίου Γεωργίου 
της Ιερός Μητροπόλεως Αρτης του συνοικισμού 
Αγίων Αναργύρων σε Ενορία του Ιερού Ναού Αγίου 
Θεράποντος της Ιερός Μητροπόλεως Αρτης του ιδίου 
συνοικισμού του Δήμου Αρταίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 36παρ. 2 του Ν. 590/77 «Περί 
του Καταστατικού Χάρτου της Εκκλησίας της Ελλάδος» 
(Α' 146) σε συνδυασμό με τις διατάξεις των άρθρ. 2 και 3 
του 8/79 Κανονισμού της Ιερός Συνόδου της Εκκλησίας 
της Ελλάδος «Περί Ιερών Ναών και Ενοριών» (Α' 1/1980). 

2. Τοάρθ. 29Α'του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081/1992 (Α' 154). 

3. Την υπ’ αριθμ. 775/29.1.96 σύμφωνη γνώμη του 
Μητροπολιτικού Συμβουλίου της Ιερός Μητροπόλεως 
Αρτης. 

4 . Την αρ. 222/96 γνωμοδότηση του Δημοτικού Συμβου¬ 
λίου Δήμου Αρταίων. 

5. Το γεγονός ότι από τις διατάξεις του παρόντος δεν 


προκαλείται δαπάνη εις βάρος του Κρατικού Προϋπολο¬ 
γισμού. 

6. Την 6/1997 γνωμοδότηση του Συμβουλίου της 
Επικράτειας με π ρόταση του Υπο υ ργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Μετονομάζεται η Ενορία του Ιερού Ναού Αγίου 
Γεωργίου της Ιερός Μητροπόλεως Αρτης του συνοικι¬ 
σμού Αγίων Αναργύρων, σε Ενορία του Ιερού Ναού Αγίου 
Θεράποντος της Ιερός Μητροπόλεως Άρτης του ιδίου συ¬ 
νοικισμού του Δήμου Αρταίων. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 21 Φεβρουάριου 1997 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΡΑΣΙΜΟΣ Δ. ΑΡΣΕΝΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 35 (2) 

Ίδρυση Ενορίας του Ιερού Ναού Αγίου Παντελεήμονος 
της Ιερός Μητροπόλεως Φιλίππων, Νεαπόλεως και 
Θάσου στην περιοχή Εργατικών Κατοικιών του Δήμου 
Χρυσούπολης Καβάλας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις του άρθρ. 36παρ. 2του Ν. 590/77 «Περί 
του Καταστατικού Χάρτου της Εκκλησίας της Ελλάδος» 
(Α' 146) σε συνδυασμό με τις διατάξεις των άρθρ. 2 και 3 
του 8/79 Κανονισμού της Ιεράς Συνόδου της Εκκλησίας 
της Ελλάδος «Περί Ιερών Ναών και Ενοριών» (Α' 1/1980). 

2. Τοάρθ. 29Α'τουΝ. 1558/1985 (Α' 137), το οποίοπρο- 
σετέθη με το άρθρο27τουΝ.2081/1992 (Α'154). 

3. Την υπ’ αριθμ. 194/1996 σύμφωνη γνώμη του 
Μητροπολιτικού Συμβουλίου της Ιεράς Μητροπόλεως 
Φιλίππων, Νεαπόλεως και Θάσου. 

4. Την αρ. 75/1996 γνωμοδότηση του Δημοτικού Συμ¬ 
βουλίου Χρυσούπολης Καβάλας. 

5. Το γεγονός ότι από τις διατάξεις του παρόντος δεν 
προκαλειται δαπάνη εις βάρος του Κρατικού Προϋπο¬ 
λογισμού. 

6. Την 7/1997 γνωμοδότηση του Συμβουλίου της 
Επικρατείας μεπρότασητου Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίου Παντελεήμονος 
της Ιεράς Μητροπόλεως Φιλίππων Νεαπόλεως και Θάσου 
στην περιοχή Εργατικών Κατοικιών του Δήμου 
Χρυσούπολης Καβάλας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 21 Φεβρουάριου 1997 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 36 (3) 

Οργάνωση και λειτουργία Υπηρεσίας Εναέριων Μέσων 
της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1 του Ν. 2334/1995 
«Υπηρεσία Εναέριων Μέσων της Ελληνικής Αστυνομίας 
και άλλες διατάξεις» (Α' 184). 

2. Τις διατάξεις του άρθρου 11 παρ. 1 εδάφ. α' και στ' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 του 
V. 1590/1986 (Α' 49). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του ν.2081/1992 (Α' 154). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθ. 50/1997 γνωμοδότηση του Συμβουλίου 
της Επικρατείας, ύστερα από πρόταση του Υπουργού 
Δημόσιας Τάξης, αποφασίζουμε: 

ΚΕΦΑΛΑΙΟ Α' 

ΟΡΓΑΝΩΣΗ - ΑΡΜΟΔΙΟΤΗΤΕΣ ΤΜΗΜΑΤΩΝ 
Άρθρο 1 

Αποστολή (άρθρο 1 παρ. 2 Ν. 2334/1995) 

1. Η Υπηρεσία Εναέριων Μέσων της Ελληνικής 
Αστυνομίας έχει ως αποστολή την από αέρας υποστήριξη 
και ενίσχυση του έργου των Υπηρεσιών της Ελληνικής 
Αστυνομίας, στα πλαίσια των αρμοδιοτήτων τους, για την 
καταπολέμηση του εγκλήματος, την κατοχύρωση και δια¬ 
τήρηση της δημόσιας τάξης, τη συμβολή στην εξασφάλι¬ 
ση της πολιτικής άμυνας και της εθνικής άμυνας της χώ¬ 


ρας και την αντιμετώπιση αστυνομικών συμβάντων ιδιαί¬ 
τερης σημασίας. 

2. Στην αποστολή της ανωτέρω Υπηρεσίας υπάγονται 
κυρίως: 

α. Η κατόπτευση των χώρων που υπάγονται στηντοπική 
αρμοδιότητα της Ελληνικής Αστυνομίας και η διαβίβαση 
πληροφοριών στις επίγειες αστυνομικές δυνάμεις, σχετι¬ 
κά μετηνπρό/ϋηψη και καταστολή της εγκληματικότητας, 
τον έλεγχο της τάξης και της τροχαίας κίνησης, την πρό¬ 
ληψη ατυχημάτων και την αντιμετώπιση της λαθρομετα¬ 
νάστευσης. 

β. Η συμβολή στη διάσωση θυμάτων θεομηνιών ή σοβα¬ 
ρών ατυχημάτων με τη διαβίβαση πληροφοριών στις επί¬ 
γειες δυνάμεις ή τη μεταφορά τραυματιών. 

γ. Η συμβολή στην αναζήτηση διωκόμενων προσώπων ή 
προσώπων που έχουν εξαφανισθεί. 

δ. Η συνοδείαή και μεταφορά υψηλών προσώπων, η με¬ 
ταφορά αστυνομικώνγια ανάληψη επείγουσας αστυνομι¬ 
κής επιχείρησης (3ΡΕ0ΐΑΙ_ΡΟϋΟΕ ΜΙ53ΙΟΝ) ή καιησυμ- 
μετοχή σ’ αυτήν, καθώς και η μεταφορά ανώτατων αξιω¬ 
ματικών της Αστυνομίας για υπηρεσιακούς λόγους. 

ε. Η συμβολή στο έργο τηςεθνικήςκαιπολιτικήςάμυνας 
της χώρας, καθώς και στο έργο των λοιπών Σωμάτων 
Ασφαλείας, σε σοβαρές και επείγουσες περιτττώσεις, με¬ 
τά από σχετικό αίτημα των αρμόδιων αρχών και έγκριση 
του Αρχηγού του Σώματος. 

3. Η αποστολή αυτή εκπληρώνεται, είτε με την εκτέλεση 
αυτοτελών ή ειδικών επιχειρήσεων, είτε και σε συνεργα¬ 
σία και σύμπραξη με άλλες Υπηρεσίες της Ελληνικής 
Αστυνομίας, κατά την εκτέλεση κοινών αστυνομικών επι¬ 
χειρήσεων. 

Άρθρο 2 

Αντιστοιχία - Διοικητική υπαγωγή 

Η Υπηρεσία Εναέριων Μέσων της Ελληνικής Αστυνο¬ 
μίας (Υ.Ε.Μ.Ε.Α.) είναι αυτοτελής Ι^ντρική Υπηρεσία, ε¬ 
πιπέδου Διεύθυνσης και υπάγεται απευθείας στο Υπουρ¬ 
γείο Δημόσιας Τάξης. 

Άρθρο 3 
Συγκρότηση 

Η Υπηρεσία Εναέριων Μέσων της Ελληνικής Αστυ¬ 
νομίας διαρθρώνεται ως ακολούθως: 

α. Τμήμα Επιχειρήσεων-Ασφάλειας Πτήσεων/Εδά¬ 
φους. 

β. Τμήμα Διοικητικής και Τεχνικής Υποστήριξης. 

Άρθρο 4 

Αρμοδιότητες επιμέρους μονάδων 

1. Οι αρμοδιότητες του Τμήματος Επιχειρήσεων - 
Ασφάλειας Πτήσεων/Εδάφους είναι οι ακόλουθες: 

α. Ο προγραμματισμός και η εκτέλεση των πτήσεων και 
γενικά των επιχειρησιακών αποστολών, ύστερα από εκτί¬ 
μηση των υπηρεσιακών αναγκών. 

β. Η εκπόνηση, τήρηση και διαρκής βελτίωση των σχε¬ 
δίων δράσης και μνημονίων ενεργειών για την εκτέλεση α¬ 
ποστολών αρμοδιότητας της Υπηρεσίας. 

γ. Η εξασφάλιση της ετοιμότητας των χειριστών για την 
απρόσκοτττη και ασφαλή επιχειρησιακή εκμετάλλευση 
των εναέριων μέσων. 

δ. Η εξασφάλιση αποτελεσματικού συντονισμού των ε¬ 
ναερίων μέσων κατάτηνπτήση (τόσο μεταξύ τους όσο και 
με τις επίγειες δυνάμεις, όταν απαιτείται), ελέγχου και κα¬ 
τεύθυνσης αυτών. 

ε. Η συγκέντρωση μετεωρολογικών και άλλων στοιχεί¬ 
ων που είναι αναγκαία για την αποτελεσματική και ασφα¬ 
λή εκτέλεση των αποστολών και η μέριμνα για την ενημέ¬ 
ρωση του ιπτάμενου προσωπικού. 

στ. Η διαβίβαση των πληροφοριών, που συλλέγονται α¬ 
πό το προσωπικό του Τμήματος Επιχειρήσεων-Ασφά- 
λειας Πτήσεων/Εδάφους, κατά τη διάρκεια των πτήσεων 
και επιχειρησιακών αποστολών, στις καθ’ ύλην αρμόδιες 
Υπηρεσίες. 

ζ. Ο χειρισμός θεμάτων τυποποίησης και αξιολόγησης, 
σε σχέση με τις διαδικασίες και το χειρισμό των εναέριων 
μέσων, και η εφαρμογή διαδικασιών ελέγχου της πτητι¬ 
κής ικανότητας και απόδοσης των χειριστών. 

η. Η μέριμνα για την έγκαιρη υγειονομική εξέταση των 
χειριστών. 

θ. Η εκπόνηση προγραμμάτων εκπαίδευσης των χειρι¬ 
στών και η μέριμνα για την έγκριση και την υλοποίησή 
τους. 

ι. Ο προσδιορισμός των αναγκών σε μέσα και υλικά, για 
την εκτέλεση και την ασφάλεια των πτήσεων. 

ια. Η τήρηση στατιστικών στοιχείων που αφορούν την 
πραγματοποίηση των αποστολών (όπως ώρες πτήσης, α¬ 
ριθμός και είδος αποστολών) και η ταξινόμηση αυτών κα¬ 
τά κατηγορίες και χρονικές περιόδους. 

ιβ. Η κατάρτιση του προγράμματος πρόληψης ατυχη¬ 
μάτων εδάφους/αέρος. 

ιγ. Η υλοποίηση του προγράμματος του προηγούμενου 
εδαφίου,σε συνεργασία με το Τμήμα Διοικητικής και 
Τεχνικής Υποστήριξης. 

ιδ. Η παρακολούθηση όλων των τομέων που υποστηρί¬ 
ζουν τις πτήσεις, προς εντοπισμό ενδεχομένων επισφα¬ 
λών καταστάσεων ή ασθενών σημείων, τα οποία ενδέχε¬ 
ται να προκαλέσουν ατυχήματα και η μέριμνα για την εξά¬ 
λειψή τους, σε συνεργασία με το Τμήμα Διοικητικής και 
Τεχνικής Υποστήριξης. 

ιε. Η οργάνωση διαλέξεων σχετικών με την ασφάλεια 
των πτήσεων και την πρόληψη των ατυχημάτων εδάφους 
(όπως κίνδυνοι κατά τις επιχειρησιακές αποστολές - προ¬ 
ληπτικά μέτρα, προστασία εναερίων μέσων από καιρικές 
συνθήκες) και η ανάλυση στο προσωπικό συμβάντων ή α¬ 
τυχημάτων σε εναέρια μέσα του ιδίου τύπου με εκείνα της 
Ελληνικής Αστυνομίας. 

ιστ. Η τήρηση αρχείου με όλα τα αεροπορικά ατυχήμα¬ 
τα ή συμβάντα, καθώς και ατυχήματα εδάφους, που αφο¬ 
ρούν την Υπηρεσία ή άλλους φορείς, οι οποίοι διαθέτουν 
πανομοιότυπα μέσα. 

ιζ. Η μελέτη στατιστικών στοιχείων ατυχημάτων με σκο¬ 
πό την εξαγωγή συμπερασμάτων, που θα οδηγήσουν στη 
λήψη μέτρων αποτροπής επανάληψης σφάλματος. 

2. Οι αρμοδιότητες του Τμήματος Διοικητικής και 
Τεχνικής Υποστήριξης είναι οι ακόλουθες; 
α. Ο χειρισμός θεμάτων προσωπικού, 
β. Η εξασφάλιση της γραμματειακής εξυπηρέτησης και 
η τήρηση του αρχείου της Υπηρεσίας. 

γ. Η μέριμνα για την εκτέλεση της εσωτερικής υπηρε¬ 
σίας (αξιωματικού υπηρεσίας, αγγελιοφόρου, τηλεφωνη¬ 
τή - χειριστή τηλετύπων). 

δ. Η μέριμνα για την καθαριότητα, την ευταξία και τη συ¬ 
ντήρηση των κτιριακών εγκαταστάσεων. 

ε. Η τήρηση και η εφαρμογή του σχεδίου ασφάλειας των 
εγκαταστάσεων της Υπηρεσίας και των λοιπών σχεδίων 
πολιτικής κινητοποίησης, καθώς και η φρούρηση των ε¬ 
γκαταστάσεων. 


στ. Ο εφοδιασμός με άλατα απαραίτητα μέσα, μηχανή¬ 
ματα και υλικά, ύστερα από εκτίμηση των αναγκών της 
Υπηρεσίας. 

ζ. Η παραλαβή, χρέωση, αποθήκευση και ασφαλής φύ¬ 
λαξη των μέσων, υλικών και εφοδίων της Υπηρεσίας και η 
παρακολούθηση των ορίων ζωής και λειτουργίας του αε¬ 
ροπορικού υλικού και η εκπόνηση σχετικών οδηγιώνπρος 
χρήση όλων των εμπλεκομένων στις εργασίες αυτές. 

η. Η φροντίδα για τη μισθοδοσία του προσωπικού και η 
διαχείριση της πάγιας προκαταβολής. 

θ. Η οργάνωση και η εποπτεία της κίνησης των αυτοκι¬ 
νήτων της Υπηρεσίας. 

ι. Η υλοποίηση του προγράμματος πρόληψης ατυχημά¬ 
των εδάφους/αέρος, σε συνεργασία με το Τμήμα 
Επιχειρήσεων - Ασφάλειας Πτήσεων/Εδάφους. 

ια. Η εκπόνηση προγραμμάτων συντήρησης και επιθεώ- 
ρησης των εναερίων μέσων και εκπαίδευσης του τεχνικού 
προσωπικού στην πράξη (Ο.ϋ.Τ). 

ιβ. Η υλοποίηση, μετά την έγκριση, των προγραμμάτων 
του προηγουμένου εδαφίου. 

ιγ. Η καθιέρωση και εφαρμογή συστήματος συνεχούς 
παρακολούθησης και ανάλυσης της απόδοσης και απο- 
τελεσματικότητας του προγράμματος συντήρησης και ε¬ 
πιθεώρησης για την αναθεώρηση και διόρθωση αυτού, ό¬ 
ταν παρίσταται ανάγκη. 

ιδ. Η μέριμνα για την εξασφάλιση βιβλιογραφίας και σει¬ 
ράς τεχνικών οδηγιών συντήρησης των εναέριων μέσων 
(όπως 8θτνίοθ ΒυΙΙβΙίηε, δθτνίοβ ΙηεΙτυοϋοηε, δερνΐσβ 
ΙπδρθοΙίοηε) και τη διαρκή ενημέρωσή της. 

ιε. Η φροντίδα για τη συντήρηση των μέσων και υλικών 
που προορίζονται για την υποστήριξη των εναέριων μέ¬ 
σων (αποθηκευμένων και μη) και η αξιοποίηση των υλικών 
των εναέριων μέσων που είναι επισκευάσιμα. 

ιστ. Η μέριμνα για την έγκαιρη υγειονομική εξέταση των 
τεχνικών. 

ιζ. Η εξασφάλιση της ετοιμότητας το υ τεχνικού προσω¬ 
πικού για την υποστήριξη των προγραμμάτων πτήσεων 
και η εφαρμογή διαδικασιών ελέγχου της τεχνικής ικανό¬ 
τητας και απόδοσης των τεχνικών. 

ιη. Η καθιέρωση και εφαρμογή διαδικασίας για τον έ¬ 
λεγχο της γνησιότητας του αναγκαίου αεροπορικού υλι¬ 
κού (πιστοποίηση από επίσημο Οργανισμό Ελέγχου 
Γνησιότητας Αεροπορικού Υλικού). 

ιθ. Η φροντίδα για την καταχώριση των εναέριων μέσων 
στα μητρώα της Υπηρεσίας Πολιτικής Αεροπορίας. 

κ. Η τήρηση αρχείων συντήρησης (συμπεριλαμβανομέ¬ 
νων και των επισκευών και μετατροπών) και επιθεώρησης 
των εναερίων μέσων. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΟΡΓΑΝΩΝ 
Άρθρο 5 

Διοικητής Υπηρεσίας Εναέριων Μέσων 

Ο Διοικητής της Υπηρεσίας Εναέριων Μέσων έχει τα ε¬ 
ξής καθήκοντα: 

α. Προγραμματίζει, διευθύνει και ελέγχει τη δράση της 
Υπηρεσίας, με τη βοήθεια των προϊσταμένων των 
Τμημάτων. 

β. Μεριμνά, ώστε η δράση των Τμημάτων να έχει κοινή 
κατεύθυνση. 

γ. Φροντίζει για τη διατήρηση σχέσεων καλής επικοινω¬ 
νίας, συνεργασίας και αμοιβαίας κατανόησης μεταξύ του 

προσωπικού, καθώς και για τη διατήρηση της συνοχής 
της Υπηρεσίας. 

δ. Αποφασίζει για το σχεδίασμά διάταξης της καθημερι¬ 
νής υπηρεσίας που προτείνεται από τους προϊσταμένους 
των Τμημάτων. 

ε. Κατανέμει το προσωπικό της Υπηρεσίας Εναέριων 
Μέσων στα επιμέρους Τμήματα, ανάλογα με τις ικανότη¬ 
τες και τα προσόντα τους. 

στ. Προκαλεί τις ενέργειες των προϊσταμένων του για 
τον εφοδιασμό της Υπηρεσίας με τα αναγκαία μέσα, μη¬ 
χανήματα και υλικά. 

ζ. Εγκρίνει, ύστερα από εισήγηση των οικείων προϊστα¬ 
μένων Τμημάτων: 

(1) Τα ημερήσια προγράμματα πτήσεων και επιχειρη¬ 
σιακών αποστολών, με εξαίρεση τις αποστολές για την ε¬ 
κτέλεση των οποίων αποφαίνεται ο Αρχηγός Ελληνικής 
Αστυνομίας, σύμφωνα με τις διατάξεις του άρθρου 1 ν. 
2334/1995. 

(2) Το πρόγραμμα πρόληψης ατυχημάτων εδάφους/αέ- 
ρος. 

η. Προτείνει στο Υπουργείο Δημόσιας Τάξης: 

(1) Την έγκριση των προγραμμάτων εκπαίδευσης του 
προσωπικού (χειριστών-τεχνικών) και συντήρησης και ε¬ 
πιθεώρησης των εναέριων μέσων, μετά τη διατύπωση 
γνώμης από την Υπηρεσία Πολιτικής Αεροπορίας, για την 
πληρότητάτους. 

(2) Την έγκριση προγραμμάτων και μεθόδων για τη βελ- 
τίωσητου επιπέδου και της επιχειρησιακής επάρκειαςτης 
Υπηρεσίας. 

θ. Φροντίζει να ενημερώνεται για τις δυνατότητες και 
τους περιορισμούς των εναερίων μέσων και το επιχειρη¬ 
σιακό περιβάλλον, στο οποίο θα εκτελεστεί η αποστολή. 

ι. Συντονίζει προσωπικά τη δράση των εναέριων μέσων 
(μεταξύ τους ή με τις λοιπές δυνάμεις και μέσα), σε περι¬ 
πτώσεις σοβαρών αποστολών και καταστάσεων. 

ια. Ελέγχειτη λήψη των αναγκαίων μέτρων με σκοπό την 
πρόληψη των ατυχημάτων. 

ιβ. Φροντίζει για την εμφάνιση και παράσταση του προ¬ 
σωπικού και την καλή κατάσταση των εγκαταστάσεων, 

ιγ. Εισηγείταιτη μετάθεση ιπταμένων (χειριστών - τεχνι¬ 
κών) από την Υπηρεσία στις περιπτώσεις: 

(1) Επίδειξης συμπεριφοράς που είναι ασυμβίβαστη με 
τη σοβαρότητα των αποστολών ή επηρεάζει αρνητικά την 
ασφάλεια των πτήσεων. 

(2) Τέλεσης πειθαρχικών παραπτωμάτων κατ’ επανάλη¬ 
ψη. 

(3) Μείωσης της πτητικής τους ικανότητας. 

ιδ. Λαμβάνει γνώση της αλληλογραφίας και διατάσσει 
τις αναγκαίες περαιτέρω ενέργειες. 

ιε. Θέτει στο αρχείο, με την υπογραφή του, υποθέσεις 
που λόγω της σοβαρότητας της φύσης τους τίθενται υ¬ 
πόψη του από τους προϊσταμένους Τμημάτων. 

ιστ. Υπογράψει τα έγγραφα που διαλαμβάνονται στις 
διατάξεις του άρθρου 45 παρ. 2 εδάφ. α', β', δ', ε', στ', ζ' 
και ια'του π.δ.75/1987. 

ιζ. Εγκρίνει τη χορήγηση αδειών στο προσωπικό της 
Υπηρεσίας του. 

ιη. Εκτελεί και κάθε άλλο καθήκονπου ανατίθεται σ’ αυ¬ 
τόν από τις κείμενες διατάξεις. 

Άρθρο 6 

Π ροϊστάμενοι Τ μημάτων 

1. Οι προϊστάμενοι των Τμημάτων είναι άμεσοι βοηθοί 


του Διοικητή της Υπηρεσίας Εναερίων Μέσων της 
Ελληνικής Αστυνομίας και εισηγούνται σ' αυτόν τη διάτα¬ 
ξη της καθημερινής υπηρεσίας, με βάση τις υπηρεσιακές 
ανάγκες, ευθύνονται γιατην εκτέλεση των αποστολών και 
αρμοδιοτήτωντωνΤμημάτωντους και γενικά διευθύνουν, 
εποπτεύουν, συντονίζουν και ελέγχουν τις εργασίες και 
το προσωπικό των Τμημάτων τους. Ως προς την ειδική 
τους αποστολή έχουν τα καθήκοντα που διαλαμβάνονται 
στα επόμενα εδάφια. 

2. Ο προϊστάμενος του Τμήματος Επιχειρήσεων - 
Ασφάλειας Πτήσεων/Εδάφους μεριμνά για: 

α. Την εκπόνηση, έγκριση και εφαρμογή των προγραμ¬ 
μάτων πτήσεων, εκπαίδευσης χειριστών και των σχεδίων 
δράσης. 

β. Την εκπόνηση και έγκριση του προγράμματος πρό¬ 
ληψης ατυχημάτων εδάφους / αέρος. 

γ. Τον έλεγχο της ορθής υλοποίησης του προγράμμα¬ 
τος του προηγουμένου εδαφίου, σε συνεργασία με τον 
προϊστάμενο του Τμήματος Διοικητικής και Τεχνικής 
Υποστήριξης. 

δ. Την καλή φυσική κατάσταση των πληρωμάτων και α¬ 
παγορεύει τηνιττήοη μέλους αυτών, εφόσονη φυσικήτου 
κατάσταση δεν είναι εκείνη που επιβάλλεται για την α¬ 
σφάλεια της πτήσης καιτην επιτυχία της αποστολής, σύμ¬ 
φωνα με βεβαίωση υπηρεσιακού γιατρού. 

ε. Την καθοδήγηση του προσωπικού σε θέματα που α¬ 
φορούν την επιτυχή εκτέλεση της αποστολής του. 

στ. Την εξοικείωση του προσωπικό ύ με τις εν χρήσει δια¬ 
δικασίες και τη διακρίβωση του βαθμού ετοιμότητας αυ¬ 
τού. 

ζ. Τον έλεγχο της απόδοσης του προσωπικού, υποβάλ¬ 
λοντας στο Διοικητή της Υπηρεσίας ειδική έκθεση στις πε¬ 
ριπτώσεις (1 - 3) του εδάφ. ιγ'του προηγουμένου άρθρου. 

η. Τη συγκέντρωση από κάθε χειριστή των ελάχιστων 
πτητικών απαιτήσεων. 

θ. Τη βελτίωση των επιχειρησιακών προγραμμάτων και 
μεθόδων. 

ι. Την ενημέρωση του Διοικητή της Υπηρεσίας και του 
προϊσταμένου του Τμήματος Διοικητικής και Τεχνικής 
Υποστήριξης,αναφορικά με τις ανάγκες του Τμήματος σε 
υλικοτεχνικά μέσα. 

ια. Τη συμμετοχήτου στις αποστολές της Υπηρεσίας, ε¬ 
φόσον κρίνει τούτο σκόπιμο ή διαταχθεί σχετικά. 

ιβ. Την τήρηση του βιβλίου πτήσεων και των δελτίων ε¬ 
νημέρωσης πληρωμάτων για αποστολή. 

ιγ. Την αναφορά στο Διοικητή της Υπηρεσίας και στις 
αρμόδιες κρατικές αρχές κάθε συμβάντος που έχει άμε¬ 
ση ή έμμεση σχέση με την ασφάλεια των πτήσεων ή των 
χώρων που χρησιμοποιούνται για στάθμευση ή άλλη χρή¬ 
ση από τα εναέρια μέσα. 

ιδ. Την εφαρμογή των διατάξεων των άρθρων 47 και 51 
παρ. 3 - 5 του π.δ. 75/19Θ7, όσον αφορά τη διεκπεραίωση 
της αλληλογραφίας του Τμήματος. 

ιε. Την εκτέλεση κάθε άλλου καθήκοντος που ανατίθε¬ 
ται σ’ αυτόν από τις κείμενες διατάξεις. 

3. Ο προϊστάμενος του Τμήματος Διοικητικής και 
Τεχνικής Υποστήριξης μεριμνά για: 

α. Την εκπόνηση, έγκριση και εφαρμογή των προγραμ¬ 
μάτων συντήρησης και επιθεώρησης των εναερίων μέσων 
και εκπαίδευσης του τεχνικού προσωπικού. 

β. Τη διαθεσιμότητα των εναέριων μέσων και των μέσων 
υποστήριξης στο ανώτερο δυνατό επίπεδο, 
γ. Την υποστήριξη των προγραμμάτων πτήσεων, σε συ- 

νεργασία με τον προϊστάμενο του Τμήματος Επιχειρή¬ 
σεων - Ασφάλειας Πτήοεων/Εδάφους. 

δ. Την ενέργεια, προσωπικά ή δια τεχνικού με πτυχίο α- 
ναλόγου ειδικότητας, προγραμματισμένων ή έκτακτων ε¬ 
πιθεωρήσεων, προκειμένου να διαπιστώνεται η εφαρμο¬ 
γή των τεχνικών οδηγιών και η ποιότητα των εργασιών σε 
όλες τις δραστηριότητες των εναέριων μέσων. 

ε. Την εκτέλεση, από το τεχνικό προσωπικό, των εργα¬ 
σιών, σύμφωνα με τις προκαθορισμένες προτεραιότητες 
και το χρόνο περαίωσης αυτών. 

στ. Τον εντοπισμό τυχόν αδυναμιών ή ατελειών στις δια¬ 
δικασίες συντή ρησης και τη λήψη των αναγκαίων μέτρων, 
σε περίπτωση που διαπιστωθούν από το τεχνικό προσω¬ 
πικό τυχόν αδυναμίες ή ατέλειες στις διαδικασίες συντή¬ 
ρησης. 

ζ. Τ ον προγραμματισμό για την επίβλεψη εκτέλεσης δο¬ 
κιμαστικών πτήσεων, όταν απαιτούνται. 

η. Την καθοδήγηση του τεχνικού προσωπικού του 
Τμήματος σε θέματα της ειδικής αποστολής του. 

θ. Την εξοικείωση του τεχνικού προσωπικού με τις εν 
χρήσει διαδικασίες και τη διακρίβωση του βαθμού ετοι¬ 
μότητας αυτού. 

ι. Τον έλεγχο της απόδοσης των τεχνικών, υποβάλλο¬ 
ντας στο Διοικητή της Υπηρεσίας ειδική έκθεση στις περι¬ 
πτώσεις (1-3) του εδάφ. ιγ' του προηγουμένου άρθρου. 

ια. Τη συγκέντρωση από κάθε τεχνικό των ελάχιστων 
πτητικών απαιτήσεων. 

ιβ. Τη βελτίωση των προγραμμάτων και μεθόδων, 
ιγ. Την ενημέρωση του ιπτάμενου προσωπικού, προσω¬ 
πικά ή δια τεχνικού με πτυχίο αναλόγου ειδικότητας, ανα¬ 
φορικά με τις επιδράσεις ή μεταβολές επί του χειρισμού ή 
των ενδείξεων συστημάτων των εναέριων μέσων, μετά α¬ 
πό εφαρμογή τεχνικής απαίτησης ή από βλάβη, καθώς και 
για τις επιπτώσεις στην ασφάλεια των πτήσεων. 

ιδ. Την έκδοση πιστοποιητικού συντήρησης των εναέ¬ 
ριων μέσων, από τους τεχνικούς του Τμήματός του, που 
κατέχουν πτυχίο αναλόγου ειδικότητας. 

ιε. Την έκδοση, ανανέωση ή αναγνώριση των πιστοποιη¬ 
τικών πτητικής ικανότητας των εναερίων μέσων από την 
Υ.Π.Α, 

ιστ. Την ενημέρωση του Διοικητή επί θεμάτων εφοδια¬ 
σμού της Υπηρεσίας με τα αναγκαία μέσα και υλικά και τη 
λήψη σχετικών αποφάσεων, καθώς και την υποβολή προ¬ 
τάσεων και εισηγήσεων στο Διοικητή της Υπηρεσίας για 
την αντιμετώπιση θεμάτων τεχνικής υποστήριξης των ε¬ 
ναέριων μέσων και ιδίως για τη συντήρηση και επισκευή 
τους από άλλους φορείς, σε περιπτώσεις ανάγκης. 

ιζ. Την κανονική λειτουργία του φωτισμού και των λοι¬ 
πών εγκαταστάσεων του οικήματος. 

ιη. Τον έλεγχο της κανονικής εκτέλεσης των υπηρεσιών 
του Τμήματος. 

ιθ. Τον έλεγχο των μέτρων που λαμβάνοντσι από το 
Τμήμα του για την πρόληψη των ατυχημάτων, σε συνερ¬ 
γασία με τον προϊστάμενο του Τ μήματος Επιχειρήσεων - 
Ασφάλειας Πτήσεων/Εδάφους. 

κ. Τη διακίνηση της αλληλογραφίας της Υπηρεσίας και 
ειδικότερα: 

(1) Φροντίζει για την παραλαβή και αποσφράγιση της ει- 
σερχομένης αλληλογραφίας και για την αναγραφή επί 
των εγγράφων της χρονολογίας εισόδου. 

(2) Λαμβάνει γνώση του περιεχομένου των εγγράφων 
και μονογράφει αυτά. 


(3) Φροντίζει να τεθεί η εισερχόμενη αλληλογραφία υ¬ 
πόψη του Διοικητή της Υπηρεσίας, ώστε εγγράφως να δο¬ 
θούν οι δέουσες οδηγίες, για το χειρισμό των θεμάτων α¬ 
πό τα αρμόδια Τμήματα. 

(4) Φροντίζει για την παράδοση στους χειριστές της 
χρεωθείσης αλληλογραφίας, τη δακτυλογράφηση των 
κειμένων και την αρχειοθέτηση των εγγράφων. 

(5) Μετά την υπογραφή των εγγράφων από τους αρμό¬ 
διους παραλαμβάνει την αλληλογραφία και μεριμνά για 
τη σφράγιση και διεκπεραίωσή της. 

(6) Παραδίδει στο Διοικητή της Υπηρεσίας την αλληλο¬ 
γραφία που φέρει την ένδειξη «προσωπική», χωρίς ν’ α¬ 
ποσφραγίζει αυτή. 

κα. Την εφαρμογή των διατάξεωντων άρθρων 47 και 51 
παρ. 3-5 του Π.Δ. 75/1987, όσον αφορά τη διεκπεραίωση 
της αλληλογραφίας του Τμήματος. 

κβ. Την εκτέλεση και κάθε άλλου καθήκοντος που ανα¬ 
τίθεται σ’ αυτόν από τις κείμενες διατάξεις. 

Άρθρο 7 

Επιμελητές τττήσεων 

1. Καθήκοντα επιμελητού πτήσεων εκτελούν αξιωματι¬ 
κοί του Τμήματος Επιχειρήσεων - Ασφάλειας Πτήσεων/ 
Εδάφους, κάτοχοι τπυχίου επιμελητού πτήσεων ή χειρι- 
στού. 

2.0 επιμελητής πτήσεων; 

α. Συντάσσει και καταθέτει στην Υ.Π.Α. σχέδιο πτήσης, 
για κάθε πτήση εναέριου μέσου. 

β. Πιστοποιεί αν η πτήση δύναται να εκτελεστεί με α¬ 
σφάλεια και σύμφωνα με τους κανονισμούς που ισχύουν. 

γ. Συντάσσει για κάθε πτήση κατάλογο επιβαινόντων. 

δ. Λαμβάνει από τις αρμόδιες Υπηρεσίες όλα τα απαι- 
τούμενα μετεωρολογικά στοιχεία και αναφέρει σχετικά 
στον προϊστάμενο του Τμήματος Επιχειρήσεων - Ασφά¬ 
λειας Πτήσεων/Εδάφους. 

ε. Ενημερώνει τους χειριστές για τις ισχύουσες αγγε¬ 
λίες (ΝΟΤΑΜ3), τα υφιστάμενα μετεωρολογικά δελτία και 
προγνωστικά της αεροπορικής οδού και για τις απαγο¬ 
ρευμένες περιοχές πτήσεων και παρέχει σ’ αυτούς τα α¬ 
ναγκαία στοιχεία (όπως χάρτες) για την ασφαλή εκτέλεση 
της πτήσης. 

στ. Σε περίπτωση κατάστασης επειγούσης ανάγκης, 
που περιέρχεται σε γνώση του κατά τη διάρκεια της υπη- 
ρεσίαςτου, καιεφόσον υπάρχει επικοινωνία, πληροφορεί 
σχετικά τον κυβερνήτη, βεβαιώνεται για την απόφαση 
που λαμβάνει αυτός και προβαίνει στην καταχώρισή της 
σε σχετικό έντυπο, άλλως αναφέρει στον Προϊστάμενο 
του Τμήματος Επιχειρήσεων-Ασφάλειας Πτήσεων/Εδά¬ 
φους εισηγούμενος τη λήψη των αναγκαίων, κστάτην κρί¬ 
ση του, μέτρων. 

ζ. Ενημερώνει τις αρμόδιες Υπηρεσίες για την περιοχή 
πτήσης των εναέριων μέσων, ώστε να παρέχουν σ' αυτά 
κάθε δυνατή συνδρομή, εφόσον τους ζητηθεί. 

η. Τηρεί εγχειρίδια αεροναυτικών πληροφοριών, έντυ¬ 
πα διαδικασιών ενόργανης προσέγγισης αεροδρομίων, 
χάρτες περιοχής πληροφοριών πτήσης Αθηνών (Ρ.Ι.Β.) 
και κάθε άλλο έντυπο ή βιβλίο αναγκαίο για την εκπλήρω¬ 
ση της αποστολής του. 

θ. Εκπονεί μνη μόνιο ενεργειών για τον τρόπο και το χρό¬ 
νο χρήσης συχνοτήτων και κωδικών που αφορούντις επι¬ 
κοινωνίες των εναέριων μέσων και ενημερώνει τα πληρώ¬ 
ματα πριν από την εκτέλεση της αποστολής τους. 

Άρθρο 8 

Κυβερνήτης - Συγκυβερνήτης 

1. Ως κυβερνήτης και συγκυβερνήτης κάθε εναέριου μέ¬ 
σου που βρίσκεται σε ετοιμότητα και για κάθε πτήση ορί¬ 
ζονται χειριστές με το ημερήσιο πρόγραμμα πτήσεων. 

2. Ο κυβερνήτης του εναέριου μέσου: 

α. Κυβερνά το εναέριο μέσο, διοικεί το πλήρωμα και εί¬ 
ναι υπεύθυνος για την ασφάλεια των επιβατών, του πλη¬ 
ρώματος και του εναέριου μέσου κατά το χρόνο της πτή¬ 
σης, 

β. Εφαρμόζει τις διατάξεις του Κανονισμού Εναέριας 
Κυκλοφορίας. 

γ. Βεβαιούται, προ της πτήσεως, ότι το εναέριο μέσο έ¬ 
χει ετοιμασθεί για την πτήση, κατά τρόπο ενδεδειγμένο 
και ότι εντός αυτού υπάρχουν τα απαραίτητα έντυπα και 
βοηθήματα. 

δ. Πιστοποιεί αν η πτήση μπορεί να εκτελεστεί με ασφά¬ 
λεια και σύμφωνα με το σχέδιο και τους κανονισμούς που 
ισχύουν. 

3. Ο συγκυβερνήτης του εναέριου μέσου ενεργεί ως 
βοηθός του κυβερνήτη και αντικαθιστά αυτόν στη διακυ¬ 
βέρνηση του εναέριου μέσου, σε περίπτωση ανάγκης ή 
κατόπιν αδείας του. 

Άρθρο 9 

Υπόλογοι 

Σε υπηρεσία υπολόγου διατάσσονται οι τεχνικοί της 
Υπηρεσίας Εναέριων Μέσων που έχουν σε ισχύ τεχνικό α¬ 
εροπορικό πτυχίο και το οποίο τους επιτρέπειτην εκτέλε¬ 
ση εργασιών συντήρησης και επισκευής των εναερίων μέ¬ 
σων και των μέσων εξυπηρέτησης αυτών. Ο υπόλογος έ¬ 
χει τα εξής καθήκοντα: 

α. Εκτελεί τις ημερήσιες επιθεωρήσεις και όλες τις προ- 
βλεπόμενες ειδικές επιθεωρήσεις και βεβαιώνει ενυπο- 
γράφως για την ετοιμότητα των εναέριων μέσων (αποδέ¬ 
σμευση πτήσεων). 

β. Εκτελεί τις εργασίες συντήρησης και τους λειτουργι¬ 
κούς ελέγχους επί του εδάφους που προβλέπονται από 
την επίσημη βιβλιογραφία κάθε εναέριου μέσου. 

γ. Ενεργεί επιθεώρηση και συντήρηση των μέσων και υ¬ 
λικών που προορίζονται γιατην υποστήριξη των εναέριων 
μέσων και αναφέρει στον προϊστάμενο του Τμήματος 
Διοικητικής και Τεχνικής Υποστή ριξης για τυχόν λήξη των 
ορίων ζωής ή λειτουργίας τους. 

δ. Ενημερώνειτον επιθεωρητή ή, σε περίπτωση που δεν 
έχει διαταχθεί υπηρεσία επιθεωρητή, τον προϊστάμενο 
του Τμήματος Διοικητικής και Τεχνικής Υποστήριξης για 
οποιαδήποτε βλάβη ή ανωμαλία, που θα αντιληφθεί κατά 
την εκτέλεση της υπηρεσίας του. 

ε. Τηρεί σχολαστικά τις προβλεπόμενες διαδικασίες α- 
σφαλε ίας, κατά τη ν πλήρωση των εναέριων μέσων με καύ¬ 
σιμα, κατά τη διάρκεια λειτουργίας τους και για την προ¬ 
στασία τους από δυσμενείς καιρικές συνθήκες. 

στ. Μεριμνά για τον καθαρισμό των εναερίων μέσων, 
σύμφωνα με τις ενδεδειγμένες μεθόδους. 

ζ. Εκτιμά τις ανάγκες σε μέσα και υλικά και ενημερώνει 
σχετικά τον επιθεωρητή και τον προϊστάμενο του 
Τμήματος Διοικητικής και Τεχνικής Υποστήριξης. 

Άρθρο 10 
Επιθεωρητές 

1. Σε υπη ρεσία επιθεωρητή διατάσσονται οι τεχνικοίτης 


Υπηρεσίας Εναέριων Μέσωνπου έχουν σε ισχύ τεχνικό α¬ 
εροπορικό πτυχίο αναλόγου ειδικότητας και τους επιτρέ¬ 
πει την εκτέλεση συντήρησης και επισκευής των εναέ ριων 
μέσων και των μέσων εξυπηρέτησης αυτών. Ο επιθεωρη¬ 
τής έχει τα εξής βασικά καθήκοντα; 

α. Ενεργεί επιθεωρήσεις των εκτελουμένων, από τους 
υπολόγους, τεχνικών εργασιών. 

β. Επιβλέπει την εκτέλεση και την ποιότητα των εκτε¬ 
λουμένων εργασιών, ανάλογα με την ειδικότητά του. 

γ. Βεβαιώνει ενυπογράφως για την ετοιμότητα των ενα¬ 
έριων μέσων, μετά το τέλος οποιοσδήποτε εργασίας (α¬ 
ποδέσμευση πτήσεων). 

δ. Ελέγχει τις κινήσεις του προσωπικού και των εναέ¬ 
ριων και επίγειων μέσων σε όλες τις φάσεις συντήρησης, 
προς αποφυγή νεκρών χρόνων και ασκόπων ενεργειών 
και λαμβάνει τα προσήκοντα μέτρα. 

ε. Διερευνά τις παρουσιαζόμενες βλάβες ή ανωμαλίες 
κατά την εκτέλεση των εργασιών συντή ρησης και μεριμνά 
για τη λήψη των κατάλληλων μέτρων (προσωπικά ή δια 
των υπολόγων). 

στ. Μεριμνά για τον έλεγχο ποιοτικής κατάστασης του 
καυσίμου των εναερίων μέσων. 

ζ. Μελετά και αναλύει τα στοιχεία συντήρησης για εξα¬ 
γωγή στατιστικών στοιχείων. 

η. Ελέγχει για τη λήψη των απαραίτητων μέτρων ασφα¬ 
λείας εδάφους και την πρόληψη των ατυχημάτων. 

θ. Αναφέρει στον προϊστάμενο του Τμήματος Διοικη¬ 
τικής και Τεχνικής Υποστήριξης για την πρόοδο των ερ¬ 
γασιών και για τις παρουσιαζόμενες ανωμαλίες. 

2. Σε περίπτωση που, λόγω έλλειψης εξειδικευμένου 
προσωπικού, δε διατάσσεται η εκτέλεση υπηρεσίας επι¬ 
θεωρητή τα καθήκοντα αυτού εκτελούνται από τεχνικό 
του Τμήματος Διοικητικής καιΤεχνικής Υποστήριξης, που 
έχει σε ισχύ τεχνικό αεροπορικό τττυχίο αναλόγου ειδικό¬ 
τητας. 

Άρθρο 11 

Αξιωματικός Υπηρεσίας 

1. Καθήκοντα αξιωματικού υπηρεσίας εκτελούν 
Υπαστυνόμοι Α' ή Υπαστυνόμοι Β', Ανθυπαστυνόμοι και 
Αρχιφύλακες Π.Σ. του Τμήματος Διοικητικής καιΤεχνικής 
Υποστήριξης, που δεν ανήκουν στο ιτττάμενο προσωπικό 
(τεχνικοί). Στην Υπηρεσία αυτή δεν εναλλάσσονται βαθ¬ 
μοφόροι που έχουν τοποθετηθεί ως προϊστάμενοι 
Τμημάτων. Η υπηρεσία αυτή καλύτπει ολόκληρο το 24ω- 
ρο, εκτός αν ο Διοικητής της Υπηρεσίας κρίνει ότι δεν εί¬ 
ναι απαραίτητη κατά τις ώρες λειτουργίας των γραφείων, 
οπότε η υπηρεσία του αξιωματικού υπηρεσίας αρχίζει με¬ 
τά τη λήξη εργασίας των γραφείων και τελειώνει με την έ¬ 
ναρξη λειτουργίας τους. Κατά τα λοιπά εφαρμόζονται οι 
διατάξεις των παραγράφων 5 έως 7 εδάφ. α' του άρθρου 
59τουπ-δ.141/1991. 

2.0 αξιωματικός υπηρεσίας: 

α. Επιβλέπει για την κανονική εκτέλεση των καθηκόντων 
των άλλων οργάνων εσωτερικής υπηρεσίας που ορίζο¬ 
νται από το Τμήμα Διοικητικής και Τεχνικής Υποστήριξης. 

β. Ευθύνεται για τη φρούρηση των εγκαταστάσεων και 
των εναέριων μέσων. 

γ. Επιβλέπει για την τάξη και την καθαριότητα των χώ¬ 
ρων της Υπηρεσίας. 

δ. Φροντιζειγιατη λειτουργία του φωτισμού καιτων λοι¬ 
πών εγκαταστάσεων της Υπηρεσίας (όπως θέρμανσης, ύ¬ 
δρευσης). 

ε. Παραλαμβάνει, κατά τις ώρες μη λειτουργίας των 
γραφείων, την αλληλογραφία, αποσφραγίζει τους φακέ¬ 
λους που έχουν την ένδειξη «ΕΠΕΙΓΟΝ» ή «ΚΑΤΕΠΕΙ- 
ΓΟΝ», εκτός των διαβαθμισμένων ως «ΕΜΠΙΣΤΕΥΤΙΚΩΝ» 
και άνω και των «ΠΡΟΣΩΠΙΚΩΝ» και, σε συνεννόηση με 
τον αρμόδιο προϊστάμενο Τμήματος, ενεργεί ότι επιβάλ¬ 
λεται για όσα απαιτούν άμεση ενέργεια. 

στ. Δέχεται, κατά τις ώρες μη λειτουργίας των γραφεί¬ 
ων, τα αιτήματα των αστυνομικών Υπηρεσιών, για την ε¬ 
κτέλεση πτήσεων και αποστολών, και ενημερώνει τον 
προϊστάμενο του Τμήματος Επιχειρήσεων - Ασφάλειας 
Πτήσεων/Εδάφους, προκειμένου να επιληφθεί σχετικά. 

ζ. Ειδοποιεί τον προϊστάμενο του Τμή ματος Διοικητικής 
και Τεχνικής Υποστήριξης για την αποκρυπτογράφηση 
των κρυπτογραφημένων σημάτων. 

η. Αναφέρει στον αρμόδιο Τ μη ματάρχη και στο Διοικητή 
της Υπηρεσίας κάθε σπουδαίο γεγονός ή πληροφορία 
που ενδιαφέρει την Υπηρεσία και ενημερώνει τις αρμό¬ 
διες αστυνομικές και άλλες αρχές, όταν αυτό προβλέπε- 
ται από τις ισχύουσες διατάξεις και διαταγές. 

θ. Φροντίζει για την ακριβή εκπλήρωση των καθηκόντων 
που του ανατίθενται με τις ισχύουσες διατάξεις και τις ει¬ 
δικές διαταγές των προϊσταμένων του. 

ι. Αναφέρει στον προϊστάμενο του Τμήματος 
Διοικητικής και Τεχνικής Υποστήριξης το αποτέλεσματης 
υπηρεσίας του και κάθε παράλειψη ή παράπτωμα που 
διαπράχθηκε από υφιστάμενό του, κατά τη διάρκεια της 
υπηρεσίας του. 

ια. Καταχωρεί στα υπηρεσιακά βιβλία τις αναγκαίες εγ¬ 
γραφές, σύμφωνα με τα ισχύοντα. 
ιβ. Έχει στη διάθεσή του τους εξής πίνακες: 

(1) Διάταξης της υπηρεσίας. 

(2) Προσωπικού της Υπηρεσίας, με τις διευθύνσεις και 
τους αριθμούς τηλεφώνων της κατοικίας και του αστυνο¬ 
μικού τμήματος της περιοχής. 

(3) Τηλεφώνων άμεσης ανάγκης (όπως Πυροσβεστικής 
υπηρεσίας, πρώτων βοηθειών, βλαβών ΔΕΗ, ΟΤΕ). 

(4) Τηλεφώνων των λοιπών τοπικών αστυνομικών, δικα¬ 
στικών, στρατιωτικών και πολιτικών αρχών. 

Άρθρο 12 

Καθήκοντα λοιπών οργάνων 

Για τα καθήκοντα των λοιπών οργάνων εσωτερικής 
Υπηρεσίας, καθώς και τα καθήκοντα του προσωπικού των 
γραφείων, εφαρμόζονται οι διατάξεις των άρθρων 64,65, 
68 παρ. 2-5 και 69 του π.δ. 141/1991 και των άρθρων 59,60 
και 61 του π.δ.75/1987. 

ΚΕΦΑΛΑΙΟ Γ 
ΓΕΝΙΚΕΣ ΔΙΑΤΑΞΕΙΣ 
Άρθρο 13 

Αξιολόγηση προσωπικού 

1. Οι εκθέσεις ικανότητας του Διοικητή της Υπηρεσίας 


Εναέριων Μέσων συντάσσονται από τον Προϊστάμενο 
του Κλάδου Αστυνομίας Ασφάλειας και Τάξης του 
Υπουργείου Δημόσιας Τάξης και γνωματεύει επ' αυτών ο 
Αρχηγός της Ελληνικής Αστυνομίας. 

2. Οι εκθέσεις ικανότητας των Προϊσταμένων των 
Τ μημάτων συντάσσονται απότονΔιοικητήτηςΥ.Ε.Μ.Ε.Α. 
και γνωματεύει επ' αυτών ο Προϊστάμενος του Κλάδου 
Αστυνομίας Ασφάλειας και Τάξης. 

3. Οι εκθέσεις ικανότητας του λοιπού αστυνομικού προ¬ 
σωπικού συντάσσονται από τον Προϊστάμενο του οικείου 
Τμήματος και γνωματεύει επ’ αυτών ο Διοικητής της 
Υ.Ε.Μ.Ε.Α. 

Άρθρο 14 

Βαθμοί διοικούντων - Αναπλήρωση - Αδειες 

1. Ο Διοικητής της Υπηρεσίας Εναέριων Μέσων είναι 
Αστυνομικός Υποδιευθυντής ή Αστυνόμος Α', κατά προτί¬ 
μηση κάτοχος πτυχίου χειριστού. 

2. Ως προϊστάμενος του Τμήματος Επιχειρήσεων - 
Ασφάλειας Πτήσεων/Εδάφους τοποθετείται αξιωματικός 
με βαθμό Αστυνόμου Α' ή Αστυνόμου Β' ή Υπαστυνόμου Α' 
ή Υπαστυνόμου Β', με πτυχίο χειριστή, 

3. Ως προϊστάμενος του Τμήματος Διοικητικής και 
Τεχνικής Υποστήριξης τοποθετείται αξιωματικός με βαθ¬ 
μό Αστυνόμου Α' ή Αστυνόμου Β' ή Υπαστυνόμου Α' ή 
Υπαστυνόμου Β', κατά προτίμηση κάτοχος πτυχίου τεχνι¬ 
κού αεροσκαφών. 

4. Ο Διοικητής της Υπηρεσίας και οι προϊστάμενοι των 
Τμημάτων, σε περίπτωση απουσίας ή κωλύματος, ανα¬ 
πληρώνονται από τον αρχαιότερο υφιστάμενό τους. 

5. Η χορήγηση αδειών στο Διοικητή της Υπηρεσίας 
Εναέριων Μέσων εγκρίνεται από τον Προϊστάμενο του 
Κλάδου Αστυνομίας Ασφάλειας και Τάξης. 

Άρθρο 15 

Ρύθμιση λεπτομερειών 

Με διαταγές του Αρχηγού Ελληνικής Αστυνομίας, ρυθ¬ 
μίζονται επιμέρους θέματα και λεπτομέρειες, που προκύ- 
τττουν από την εφαρμογή των ρυθμίσεων του παρόντος 
διατάγματος. 

Άρθρο 16 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτου με τη δημοσί¬ 
ευση και εκτέλεση του παρόντος διατάγμστος.- 

Αθήνα, 3 Μαρτίου 1997 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34* ΑΘΗΝΑ 104 32 * ΤΕίΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ, και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 26223 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ {0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνω προσαΰξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

Μ 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 


1.250 

>■ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 


Παράρτημα (Πίνακες επιτυχόντων διαγωνισμών) 

5.000 


250 


Δελτίο Βιομηχανικής Ιδιοκτησίας (Δ.Ε,Β.Ι.) 

10-000 

IV 

500 


Ανώτατου Ειδικού Δικαστηρίου (Α.Ε.Δ.) 

3.000 

>■ 

150 

Μ 

Ανωνύμων Εταιρειών & Ε.Π.Ε. 

250.000 


12.500 

» 

Προκηρύξεων Α.Σ.Ε.Π. 

10.000 

Μ 

500 

IV 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 



' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογ ραφείου. 

' Η πληρωμή του ποσοστού τουΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ {Σολωμού 51 - Αθήνα) και στις όιλλες πόλεις από τα Δημόσια Ταμεία. 

^ Οι συνδρομητές του εξωτερικού μπορούν να στέλνουν το ποσό τουΤΑΠΕΤ μαζί με το ποσό της συνδρομής. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ τουΤΑΠΕΤ. 

^ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ' έως 13.0(7 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















